ভালোবাসা এক্সপ্রেস
ভালোবাসা এক্সপ্রেস (পূর্বনির্ধারিত নাম রেড – দ্য কালার অফ লাভ নামেও পরিচিত) হচ্ছে ২০১৪ সালে মুক্তিপ্রাপ্ত একটি বাংলাদেশী প্রণয়ধর্মী-নাট্য চলচ্চিত্র। চলচ্চিত্র পরিচালনা করেছেন সাফি উদ্দিন সাফি এবং প্রযোজনা করেছেন আবুল কালাম। চলচ্চিত্রটিতে কেন্দ্রীয় চরিত্রে অভিনয় করেছেন শাকিব খান ও অপু বিশ্বাস। এছাড়াও আহমেদ শরীফ, মিশা সওদাগর, আফজাল শরীফ, আব্দুল্লাহ সাকি, ডিজে সোহেলসহ অন্যান্যরা বিভিন্ন গুরুত্বপূর্ণ চরিত্রে অভিনয় করেছেন।